
      Dr. ing. Gheorghe CIUHANDU

REFERAT
privind  aprobarea despăgubirii  proprietarului de reţea gaze naturale  
situată pe str. Ovidiu Balea

Prin „Acordul privind colaborarea financiară anul 2000” încheiat în 31.07.2002 între Guvernul Republicii Federale a Germaniei şi Guvernul României, s-a stabilit acordarea de către Kreditanstalt für Wiederaufbau (KfW) - Institutul de Credit pentru Reconstrucţie al Germaniei, a unei finanţări nerambursabile în valoare de 2.556.459,41 Euro municipiului Timişoara pentru realizarea şi dotarea Pieţei de gros.

Conform Acordului de Finanţare nr. SC2003- 21434/2003 încheiat între PMT şi cu KfW, Primăriei Municipiului Timişoara îi revine sarcina realizării investiţiei condiţionată în primul rând de obţinerea tuturor avizelor şi acordurilor necesare şi emiterii autorizaţiei de construcţie în termenul cel mai scurt.
În conformitate cu metodologia impusă prin legislaţia în vigoare PMT, în calitate de solicitant acces la conducta de gaze naturale din Timişoara, str. Ovidiu Balea nr.2, trebuie să procedeze la despăgubirea proprietarului/proprietarilor conductelor de gaze naturale din care va fi racordată instalaţia de gaze naturale a imobilului pe care va fi construită Piaţa de Gros Timişoara, cu cota parte ce revine din investiţia făcută.

În acest context, cu sprijinul Direcţiei Edilitare a fost identificat proprietarul de reţea în persoana doamnei VLAD Minodora cu domiciliul în Timişoara str. O. Balea nr.3. Aceasta a fost contactată şi a acceptat să–şi dea acordul de racordare – prin Declaraţia  dată în 19.04.2005 în prezenţa domnului GOLBAN Gheorghe reprezentant al Direcţiei Edilitare - urmând ca contravaloarea aferentă lucrărilor suportate să-i fie achitată  ulterior de către PMT. (Anexăm în copie Declaraţiile cu precizarea că originalele fac parte din documentaţia pentru obţinerea Autorizaţiei de Construire nr. 786 din  05.05 2005)
Având în vedere faptul că proprietara reţelei este o persoană în etate care nu a mai putut face dovada  tuturor documentelor  justificative, care să demonstreze valoarea investiţiei efectuate,  evaluarea acesteia la preţuri actuale a fost calculată de către Direcţia Edilitară  conform ofertelor pentru lucrări similare derulate ale P.M.T. Valoarea acestora, estimată de către reprezentanţii Direcţiei Edilitară este de 28.004.225 lei conform Anexei 1.
Comisia de negociere a P.M.T. constituită în baza HCL nr. 44/2004, întrunită în 28.06.2005, în urma discuţiilor purtate, a fost de acord cu despăgubirea proprietarului de reţea, doamna   VLAD Minodora  cu partea ce revine pentru deservirea Pieţei de Gros Timişoara şi anume, 70% din 28.004.223 lei, adică cu suma de 19.602.957 lei respectiv 1.960,30 lei grei, reprezentând cheltuieli ocazionate de execuţia reţelei de gaze naturale.
Având în vedere aspectele mai sus menţionate şi cunoscând  faptul că aceasta constituie o etapă necesară în derularea acţiunilor pentru realizarea Pieţei de Gros Timişoara,

Propunem

Comisiilor I, II, III şi IV ale Consiliului Local al Municipiului Timişoara: 
1. Aprobarea despăgubirii  doamnei Minodora VLAD proprietar de reţea gaze naturale  situată pe str. Ovidiu Balea cu suma de 19.602.957 lei respectiv 1.960,30 lei grei. 

Pentru intrarea în posesia despăgubirii, doamna Vlad va da o declaraţie notarială prin care-şi manifestă acordul în calitate de proprietar al reţelei de gaze naturale cu racordarea în favoarea PMT.
2.  Aprobarea ca suma reprezentînd despăgubirea să fie asigurată din bugetul local. 

